15 Go tla bo go le molemo gore mongwe le mongwe wa rona a ipotse jaana: ‘A ke itumelela gore batho ba bangwe e nne bone ba berekang thata? A ke letla go tlhoma mogopolo mo go nneng le dikhumo go dire gore ke se ka ka kgona go ithaopa? Fela jaaka Barake, Debora, Jaele le baithaopi ba le 10 000, a ke na le tumelo le bopelokgale jwa go dira sotlhe se nka se kgonang gore ke diragatse taelo ya ga Jehofa? Fa e le gore ke batla go fudugela kwa toropong kgotsa kwa nageng e nngwe gore ke nne le madi a a oketsegileng, a ke rapela ka kgang eno le go akanyetsa gore e tla ama jang ba lelapa la me le phuthego?’ * Karabo e raraane. Bopelotshetlha ke jone jo bo dirang gore bana ba berekisiwe ka thata mme ba sa duelwe le gore batho ba dirwe makgoba ka ntlha ya dikoloto. Go bolelwa gore ke molato wa khumanego le go sa rutega go bo basetsana ba rekisiwa go nna diaka le go patelelwa go nyalwa. Ditlwaelo tsa bodumedi le setso ke tsone tse di dirang gore batho ba dirwe makgoba a bodumedi. Mo kgannyeng ya banna ba ba etelang kwa Bangkok kana kwa Manila go ya go senka basimanyana kana basetsanyana ba ba se nang AIDS, ba tlhotlhelediwa ke go tsentshiwa ke tlhakanelodikobo le boitsholo jo bo sa siamang. Dilo tseno tsotlhe ke karolo ya lefatshe la batho bao e leng “baithati, barati ba madi, . . . ba ba se nang katamalano e e bothitho ya tlholego, . . . ba ba se nang boikgapo, ba ba bogale bo tshabegang,” fa re dirisa mafoko a ga moaposetoloi Paulo, moithutamolao wa lekgolo la ntlha la dingwaga. (2 Timotheo 3:1-5) Ke karolo ya lefatshe le mo go lone ‘se se sokameng se sa kakeng sa siamisiwa; le se se tlhokafalang se sa kakeng sa balwa,’ fa re dirisa mafoko a ga radipolotiki wa bogologolo yo o bidiwang Solomone.—Moreri 1:15.